Document ID: 32007D0679

KOMMISSIONENS BESLUTNING
af 22. oktober 2007
om fastsættelse af de nettobeløb, der fremkommer ved anvendelsen af frivillig graduering i Det Forenede Kongerige for kalenderårene 2007-2012
(meddelt under nummer K(2007) 5104)
(Kun den engelske tekst er autentisk)
(2007/679/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1290/2005 (1), særlig artikel 4, stk. 1, og
ud fra følgende betragtninger:
(1)
Ifølge artikel 1, stk. 1, i forordning (EF) nr. 378/2007 kan medlemsstater, der ved forordningens ikrafttræden anvender ordningen med yderligere nedsættelser af de direkte betalinger, der er omhandlet i artikel 1 i Kommissionens forordning (EF) nr. 1655/2004 af 22. september 2004 om bestemmelser vedrørende overgangen fra frivillig graduering som fastsat i artikel 4 i Rådets forordning (EF) nr. 1259/1999 til tvungen graduering som fastsat i Rådets forordning (EF) nr. 1782/2003 (2), i perioden 2007-2012 anvende en nedsættelse benævnt »frivillig graduering« på alle direkte betalinger efter artikel 2, litra d), i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3).
(2)
Ifølge artikel 2 i forordning (EF) nr. 378/2007 skal medlemsstaterne inden to måneder efter forordningens ikrafttræden vedtage den årlige sats for frivillig graduering i 2007-2012 og underrette Kommissionen herom sammen med en beregning af konsekvenserne af anvendelsen af denne graduering.
(3)
I henhold til artikel 3, stk. 1, i forordning (EF) nr. 378/2007 kan enhver medlemsstat, der ved forordningens ikrafttræden anvender ordningen med yderligere nedsættelser af de direkte betalinger, som er omhandlet i artikel 1 i forordning (EF) nr. 1655/2004, og anvender enkeltbetalingsordningen på regionalt plan, i perioden 2007-2012 vælge at anvende satser, der er regionalt differentierede efter objektive kriterier. Maksimumssatsen for de enkelte regioner i hver af de berørte medlemsstater er 20 %.
(4)
Ifølge artikel 3, stk. 2, i forordning (EF) nr. 378/2007 skal en medlemsstat, der anvender regionalt differentierede satser for frivillig graduering, senest to måneder efter forordningens ikrafttræden meddele Kommissionen følgende oplysninger for perioden 2007-2012, således at den kan gennemgå dem: a) de årlige satser for frivillig graduering for hver region og for hele territoriet, b) for hvert år de samlede beløb, der skal nedsættes ved frivillig graduering, c) eventuelt for hvert år de samlede ekstrabeløb, der er nødvendige for at betale den tillægsstøtte, der er omhandlet i forordningens artikel 1, stk. 3, andet afsnit, og d) statistiske og andre oplysninger til støtte for fastsættelse af beløbene i litra b) og c).
(5)
I henhold til artikel 4, stk. 1, i forordning (EF) nr. 378/2007 fastsættes de nettobeløb, der fremkommer ved anvendelsen af frivillig graduering af Kommissionen på grundlag af: a) en beregning, hvis der er en enkelt national sats for frivillig graduering, b) de beløb, medlemsstaterne har forelagt, jf. forordningens artikel 3, stk. 2, hvis medlemsstaterne anvender regionalt differentierede satser.
(6)
Det Forenede Kongerige har meddelt Kommissionen følgende årlige satser for frivillig graduering for hver region:
Regioner
2007
2008
2009
2010
2011
2012
England
12 %
13 %
14 %
14 %
14 %
14 %
Nordirland
4,5 %
6 %
7 %
8 %
9 %
9 %
Wales
0 %
2,5 %
4,2 %
5,8 %
6,5 %
6,5 %
Skotland
5 %
8 %
8,5 %
9 %
9 %
9 %
(7)
Det Forenede Kongerige har ligeledes indsendt oplysninger om de samlede beløb, der skal nedsættes ved frivillig graduering, samt en beregning af konsekvenserne af anvendelsen af denne graduering.
(8)
De nettobeløb, der fremkommer ved anvendelsen af frivillig graduering i Det Forenede Kongerige, bør derfor fastsættes -
VEDTAGET FØLGENDE BESLUTNING:
Artikel 1
De nettobeløb, der fremkommer ved anvendelsen af frivillig graduering i Det Forenede Kongerige for kalenderårene 2007-2012, er fastsat i bilaget til denne beslutning.
Artikel 2
Denne beslutning anvendes fra regnskabsåret 2008.
Artikel 3
Denne beslutning er rettet til Det Forenede Kongerige.
Udfærdiget i Bruxelles, den 22. oktober 2007.

Labels: 18
17
6